Fostul campion Costică Căileanu a murit la 54 de ani, într-un grav accident rutier produs între Năvodari şi Corbu. Este o tragedie uriaşă pentru sportul din România.
Costică Căileanu a fost multiplu campion naţional la culturism şi medaliat cu bronz la Campionatul Balcanic. Acesta şi-a găsit sfârşitul după un accident năprasnic produs pe Drumul Judeţean 226.
Costică Căileanu a murit la 54 de ani, într-un accident rutier!
Potrivit antena3.ro, tragedia s-a produs astăzi, iar impactul a fsot atât de violent încât ambele maşini au fost distruse.
„Potrivit unor martori oculari, un şofer ar fi fost atent la telefon pentru un moment, iar maşina a pătruns pe contrasens şi a izbit frontal un autoturism care circula regulamentar. Trei persoane au rămas încarcerate„, anunţă sursa citată anterior.
La locul accidentului s-au deplasat de urgenţă mai multe echipaje SMURd. Din păcate, pentru fostul campion la culturism din Năvodari nu s-a mai putut face nimic. Costel Căileanu a încetat din viaţă la 54 de ani.
Celelalte două persoane implicate în accidentul teribil au fost transportate la spital. Este vorba de o femeie şi un bărbat.
Mesajele de condoleanţe ale apropiaţilor lui Costel Căileanu au început să curgă pe reţelele sociale.
„Dumnezeu să-l odihnească în pace!„, „Doamne ferește….să mori nevinovat….o tragedie….„, „Dumnezeu să îl ierte!„, sunt doar câteva dintre mesajele postate la anunţul veştii.
Costică Căileanu a concurat pentru CS Farul Constanţa şi a avut un parlmares de senzaţie. S-a clasat pe locul trei la Balcaniadă şi a cucerit mai multe titluri naţionale. În 2017 s-a clasat pe locul 4 la un Campionat Balcanic al veteranilor. Avea deschis un club de culturism în Năvodari. De-a lungul carierei a făcut şi box la Petromidia Năvădari.